Id-Direttiva tal-Kummissjoni
tas-6 ta’ Marzu 1991
li temenda d-Direttiva tal-Kunsill 79/409/KEE dwar il-konservazzjoni ta’ l-għasafar selvaġġi
(91/244/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 79/409/KEE tat-2 t’April 1979 dwar il-konservazzjoni ta’ l-għasafar selvaġġi [1], kif l-aħħar emendata bid-Direttiva 86/122/KEE [2], u partikolarment fl-Artikolu 6, 15, 16 u 17 tagħha,
Billi l-Anness I għad Direttiva 79/409/KEE għandu jkun emendat biex tittieħed inkonsiderazzjoni l-informazzjoni ta’ l-aħħar dwar is-sitwazzjoni ta’ l-ispeċi ta’ l-għasafar;
Billi, bil-għan illi jkun projbit l-interess kummerċjali milli possibilment jeżerċitaw il-possibbiltà ta’ pressjoni perikoluża fuq il-livelli ta’ l-esplojtazzjoni, il-kummerċ tas-sotto-speċi Anser albifrons flavirostris u Tetro tetrix tetrix għandu jkun projbit;
Billi, l-kummerċ ta’ l-ispeċi u s-sotto-speċi Anser albifrons albifrons, Aythya marila, Melanitta nigra, Anas clypeata, Tetrao tetrix britannicus, Pluvialis apricaria, Lymnocryptes minimus, Gallinago gallinago u Scolopax rusticola għandu jinġieb fil-parametri ta’ l-Artikolu 6(3) tad-Direttiva 79/409/KEE;
Billi d-dispożizzjonijiet ta’ din id-Direttiva huma skond l-opinjoni tal-Kumitat għall-addattament tad-Direttiva 79/409/KEE għall-progress tekniku u xjentifiku,
ADOTTA DIN ID-DIRETTIVA:
L-Artikolu 1
L-Annessi I u III għad-Direttiva 79/409/KEE huma hawnhekk mibdula mill-Annessi għal din id-Direttiva.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma’ din id-Direttiva qabel il-31 ta’ Lulju 1992. Għandhom minnufih jgħarrfu lill-Kummissjoni b’dawn.
Meta l-Istati Membri jadottaw dawn il-miżuri, dawn għandhom ikollhom riferenza għal din id-Direttiva jew għandhom ikunu akkumpanjati b’din ir-riferenza fil-mument tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.
L-Artikolu 3
Din id-Direttiva hija indirizzata lill-Istati Membri.
Magħmul fi Brussell, fis-6 ta’Marzu 1991.